Două fabrici de vaccin anti-COVID din Olanda și Germania, aprobate de EMA.
Fabrica AstraZeneca din Olanda și fabrica Pfizer din Germania, aprobate de EMA. Pfizer/BioNTech va produce la Marburg 750 de milioane de doze de vaccin pe an. Vaccinul AstraZeneca din Olanda este disputat de UE și UK. Vaccinul Pfizer poate fi păstrat două săptămâni la minus 20°C.
O să avem mai mult vaccin produs în Uniunea Europeană. Agenția Europeană a Medicamentului a aprobat producția de vaccin într-o fabrică din Olanda, pentru AstraZeneca și din Germania, pentru Pfizer/BioNTech. Și Moderna își crește capacitatea. Are noi linii de producție la o fabrica din Elveția. Europenii au mers și în Rusia, să evalueze fabrica de vaccin Sputnik.Emer Cooke, șefa Agenției Europene a Medicamentului: "Accesul și disponibilitatea acestor noi vaccinuri rămân o provocare. Pentru a permite procese de aprobare rapide, EMA vrea să includă noi site-uri de producție."Și nu doar că o să avem mai mult vaccin, ci o să și ajungă mai ușor la noi. Agenția Europeană a modificat și condițiile de transport și de păstrare pentru Pfizer, după ce compania a demonstrat că vaccinul este stabil la minus 20 de grade timp de două săptămâni.Unde sunt produse vaccinurile anti-Covid în Europa?